
Text rozhodnutia
Súd: Krajský súd Banská Bystrica Spisová značka: 20Sa/16/2016 Identifikačné číslo súdneho spisu: 6016200770 Dátum vydania rozhodnutia: 02. 08. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6016200770.1 Uznesenie Krajský súd v Banskej Bystrici v právnej veci navrhovateľky: S. W., narodená XX.XX.XXXX, bytom T. V. č. XX, XXX XX T. proti odporkyni: Sociálna poisťovňa, ústredie, Ul. 29. augusta č. 8, 813 63 Bratislava, o preskúmanie rozhodnutia odporkyne o zvýšení starobného dôchodku č. XXX XXX XXXX X zo dňa 18. febuára 2016, takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 18. februára 2016 z a s t a v u j e. Navrhovateľke náhradu trov konania nepriznáva. o d ô v o d n e n i e : Odporkyňa rozhodnutím č. XXX XXX XXXX X zo dňa 18. februára 2016 rozhodla, že navrhovateľke nevznikol nárok na zvýšenie starobného dôchodku na sumu minimálneho dôchodku. Navrhovateľka podala v zákonom stanovenej lehote proti uvedenému rozhodnutiu odporkyne opravný prostriedok, ktorým požadovala opätovné preskúmanie rozhodnutia odporkyne. Na základe podaného opravného prostriedku odporkyňa opätovne posúdila nárok navrhovateľky na zvýšenie starobného dôchodku. Odporkyňa v rámci autoremedúry rozhodnutím č. XXX XXX XXXX X zo dňa 30. mája 2016 zrušila podľa § 112 ods. 1 zákona č. 461/2003 Z. z. o sociálnom poistení rozhodnutie zo dňa 18. februára 2016, v ktorom rozhodla, že navrhovateľke nevznikol nárok na zvýšenie starobného dôchodku na sumu minimálneho dôchodku. Rozhodnutím č. XXX XXX XXXX X zo dňa 30. mája 2016 zároveň zvýšila navrhovateľke starobný dôchodok podľa § 82b zákona č. 461/2003 Z. z. o sociálnom poistení v znení neskorších predpisov od 1. júla 2015 na sumu 269,50 EUR mesačne. Odporkyňa zároveň rozhodla, že podľa §82 a 82b zákona č. 461/2003 Z. z. o sociálnom poistení v znení neskorších predpisov naďalej patrí navrhovateľke od 1. januára 2016 starobný dôchodok v sume 269,50 EUR mesačne. Podľa § 250l ods. 2 Občianskeho súdneho poriadku (ďalej len „OSP“) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím vyhovela opravnému prostriedku podanému navrhovateľkou, súd v súlade s citovanými ustanoveniami OSP konanie zastavil. O náhrade trov konania súd rozhodol podľa § 250k ods.1 v spojitosti s § 250l ods. 2 OSP. Navrhovateľka bola v konaní úspešná, ale náhradu trov konania si neuplatnila, a preto jej súd ich náhradu nepriznal. Poučenie: Proti tomuto rozhodnutiu je prípustné odvolanie do 15 dní od jeho doručenia, písomne v dvoch vyhotoveniach, prostredníctvom krajského súdu na Najvyšší súd Slovenskej republiky. Odvolanie možno podať len z dôvodov uvedených v § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

